Agjencia Universitare e Frankofonisë – Evropa Qendrore dhe Lindore (AUF-ECO) shpall konkursin rajonal të krijimtarisë pamore me temë «Më vizato paqen!»
Me rastin e Ditës Ndërkombëtare të Studentëve (17 nëntor) dhe të javës së dedikuar nga Organizata e Kombeve të Bashkuara (OKB) për Shkencën dhe Paqen (9–15 nëntor 2026), Agjencia Universitare e Frankofonisë – Evropa Qendrore dhe Lindore (AUF-ECO) shpall konkursin rajonal të krijimtarisë pamore me temë «Më vizato paqen!» (Dessine-moi la paix !).
Konkursi, i cili do të jetë i hapur nga data 9 deri më 22 nëntor 2026, fton studentet dhe studentët e rajonit të ndajnë këndvështrimin, shpresat dhe reflektimet e tyre mbi paqen. Përballë tensioneve aktuale që kërcënojnë bashkëjetesën, krijimtaria artistike mbetet një gjuhë e fuqishme universale për të ndërtuar ura komunikimi dhe mirëkuptimi.
Konkursi në pak fjalë:
- Grupi i synuar: Studentët e regjistruar në programet e ciklit të parë (Bachelor) dhe të ciklit të dytë (Master).
- Punimi krijues: Një krijim i lirë pamor, në format dixhital, në përmasat A4, në një faqe të vetme, i shoqëruar me një titull. Punimi mund të jetë poster, afishe, libër komik, ilustrim, infografikë, kolazh, fotografi etj.
- Temat orientuese për reflektim:
· Zgjidhja paqësore e konflikteve dhe solidariteti ndërkombëtar;
· Paqja sociale dhe bashkëjetesa;
· Paqja mjedisore;
· Paqja e brendshme dhe shëndeti mendor.
Këto tema nuk janë shteruese dhe pjesëmarrësit mund të trajtojnë edhe aspekte të tjera që lidhen me paqen.
- Mënyra e pjesëmarrjes: Punimi krijues, së bashku me kartën e studentit ose vërtetimin e regjistrimit për vitin akademik 2026–2027 (të shoqëruar me përkthimin në gjuhën frënge), duhet të dërgohen jo më vonë se data 22 nëntor 2026, ora 23:59 (sipas orës lokale të Rumanisë).
- Çmimet: Një juri do të përzgjedhë punimet më të mira, të cilat do të vlerësohen me çmime të veçanta të ofruara nga AUF. Punimet fituese dhe të përzgjedhura do të prezantohen gjithashtu në faqen e AUF-ECO në Facebook dhe në faqen zyrtare të AUF-së.
Rregullorja e plotë e konkursit, ku përfshihen kushtet e pjesëmarrjes dhe kriteret e vlerësimit, është e disponueshme në faqen e internetit të Ekipit të Agjencisë Universitare të Frankofonisë – Evropa Qendrore dhe Lindore (AUF-ECO): 
 Dessine-moi la paix ! » : Concours régional de création visuelle - AUF
Facebook de l’AUF-ECO 
Suksese!
